拉舒福特表現差 PSG剔出收購名單
2024年04月30日 21:05
東網電視
更多新聞短片
巴黎聖日耳門放棄斟介拉舒福特。(Getty Images)
巴黎聖日耳門(PSG)近日更新收購名單,據報佢哋已曼聯前鋒拉舒福特剔出收購名單,轉向其他目標,希望尋找基利安麥巴比離隊後嘅新進攻重心。
PSG一直努力物色麥巴比接班人,而且不止一次同拉舒福特扯上關係,傳得最勁係上季拉舒福特同曼聯續約前,但隨着「福仔」同曼聯完成續約而斟介告吹,不過PSG仍然關注拉舒福特表現。
拉舒福特續約後周薪加到32.5萬鎊,合約尚餘4年,如果PSG想簽佢,轉會費必定屬天價,不過「福仔」今季表現急速下滑,僅交出8入球5助攻數據,其在《轉會市場》估價亦由高峰期8,500萬鎊跌到現時只值6,000萬鎊。
《inews》報道,由於麥巴比今夏離隊,PSG開始着手斟介繼任人,會方手上有一分3至4人收購名單,俱為年輕及渴望進步嘅新星,不過拉舒福特因表現太差,已被剔出收購名單,轉而向其他目標埋手,其中一個目標,就係拿玻里前鋒域陀奧森漢。